
  I.


  


  Keď pracuje chémia...


  


  Vonku sa zbiehali mračná abubnujúce nebo ohlasovalo príchod búrky. Chvíľu jej trvalo, kým sa zorientovala včase akým si uvedomila, odkiaľ hluk prichádza. Bolo pol jednej. Rozospatá apreľaknutá vbehla do izby, kde spali Filip sMarekom. Pocítila úľavu, keď videla, ako spokojne odfukujú, až potom si začala uvedomovať, že hlava rodiny vlastne ešte neprišla. Nemusela byť veštkyňa, aby vedela predpovedať, aký akedy asi príde. Napila sa minerálky aišla do kúpeľne. Vychutnávala si okamihy pokoja. Nezažala alen tak, po tme, nahmatala cigarety azápalky. Zdrojom svetla bola neďaleká neónka, ktorá na ňu cez úzke okno žmurkala svojím modrastým okom. Kde-tu nebo rozťal blesk aostré svetlo odhalilo pásik dymu, ktorý práve vyfúkla. Ťažké kvapky dopadali na nočnú, po horúcom dni, ešte stále vyhriatu zem.


  Žena vkúpeľni si sadla na provizórnu stoličku vpodobe plastového vedra azačala sa už asi po tisícikrát vracať kmyšlienke ako ďalej...


  „Prečo toto robí?“ spýtala sa pološeptom. Uškrnula sa nad tým, že jej asi šibe, keď sa rozpráva sama so sebou. Následne sa už hlásky nedrali zúst, ale všetko sa ako film odohrávalo vjej hlave. „Kde som spravila chybu? Bola som to ja, čo som zlyhala? Asi nikdy som nerozumela mužom aani sama sebe. Nevedela som, čo chcem,“ privrela oči apritakávala svojim myšlienkam.


  Vrátila sa do obdobia, keď bola ako vietor, ktorý je všade, či už vpodobe slabého vánku, alebo silnej víchrice, čo za sebou necháva len spúšť... Áno, ona, Brigita, prvorodená dcéra vyrastajúca vrodine ťažko pracujúcich, ale milujúcich rodičov. Spomienka na rodičov na chvíľu odľahčila jej trudné myšlienky na Rasťa. Vybavila si časy, keď ju otec ako dieťa hojdal na nohe amysliac si, že vie spievať, učil ju svoje obľúbené ľudové pesničky. Bol autoritatívny, ale vždy vedela, že ju ajej oštyri roky mladšiu sestru Emu nadovšetko miluje. Tak veľmi sa tešil na dôchodok, ako bude viac času tráviť so svojimi vnukmi, čo všetko ich naučí... Žiaľ, jeho srdce si vo veku šesťdesiatštyri rokov povedalo dosť. Už sú to tri roky, čo ich navždy opustil aona si to stále nejako neuvedomovala. Pripadalo jej, že otec je niekde na týždňovke. Povzdychla si: „Ešteže mám moju Elenku, moju milovanú mamu. Je to ten najfantastickejší človek na svete. Vždy ma zahŕňala achvalabohu stále ešte zahŕňa veľkou láskou apozornosťou,“ slastne vyfúkla dym aako tichý blázon sa začala usmievať. Prišlo jej na rozum, ako vždy zbožňovala, keď mama pri rôznych príležitostiach, akou bola napríklad izabíjačka, rozprávala svoje zážitky zdetstva. Vedela ich podať tak pútavo, že si to všetko dokázala živo predstaviť. Bola tam, vtej dobe, keď pásli husi na pažiti, keď chodili Bošianke na kaštieľ ako decká umyť schody, akeď tam nachytali vši. „Ach, kdeže tie časy sú?“ Vypustila posledný obláčik dymu aišla sa šuchnúť pod paplón. Zapla televízor asnažila sa sústrediť na pohybujúce sa obrázky oproti nej. No nedarilo sa. Dážď, ktorý príjemne ochladil klímu nielen vonku, ale aj vbyte, spôsobil, že aj napriek niekoľkým prebdeným nociam sa cítila svieža, atak jej myseľ opäť zamestnávala téma snázvom Rasťo. Snažila sa vybaviť si tie krásne okamihy, ktoré ich spojili...


  Obaja pochádzali zjednej dediny. Občas sa ich cesty preťali, ale bolo to len také obyčajné stretnutie dvoch rodákov. Pozdravili sa anič viac. Orok mladší Rasťo mal úplne iný okruh kamarátov azáujmov ako ona. Potom sa presťahovala do sedem kilometrov vzdialeného mesta. Aaj napriek tomu to hviezdy zariadili tak, že sa ich životy spojili. Prvýkrát to medzi nimi zaiskrilo na dedinskej zábave. To už mala dvadsať. Ema jej toľko vyvolávala, len aby prišla na tú „muziku“.


  „Bude to vamfíku. Apoľovníci varia dobrý gulášik zdiviny,“ nedala sa odbiť. Neodolala jej nástojeniu. Vpodstate bola rada, že vypadne zmesta. Potrebovala si oddýchnuť... práca, štúdium popri zamestnaní, bol najvyšší čas...


  


  „...Sladký domov,“ poznamenala hneď, ako zaparkovala jednou polovicou svoju červenú Škodu 1000 MB na chodníku pred bránou. Očami prebehla po ulici. Takmer prázdna. Sem-tam nejaký cyklista. „Bože, to je ako iný svet,“ skonštatovala. Potom svoj zrak uprela na upravenú predzáhradku, vykosený trávnik, premerala očami celý dom od základov až po prvé poschodie, kde sa na balkóne avoknách spálne adetskej izby hrdo pýšili mamine červené ťahavé muškáty. Svojím lenivým „hav, hav,“ ju privítal vprepočítaní na psie roky najstarší člen rodiny, Bobino. Pohladila ho po starej ryšavej srsti. Ešte aj po tých rokoch, čo ho mali, jej pripadal čierny fľak, lemujúci jeho ľavé oko smiešny. Letná spara zapríčinila, že vchodové dvere do domu boli pootvorené. „Hm, zrejme chytajú prievan,“ pousmiala sa, pretože vonku sa nehýbal ani lístoček. Vôňa šíriaca sa zupečeného koláča ju pozvala až do kuchyne. Splnými ústami jablkovo-orechovej štrúdle sa cez chodbu presunula do obývačky na prízemí. Otec ležal na gauči sovládačom vruke atváril sa, že zaujato sleduje program. Mama sedela vo svojom obľúbenom kresle, ako vždy, sihlicami vrukách.


  „Ahoj, moja,“ povedala tlmene, náhlivo odložila pletenie do košíka avystrela ruky na privítanie. Brigita sa zohla atuho ju objala. Podišla kspiacemu otcovi akončekmi vlasov ho pošteklila pod nosom. Trhlo ním adiaľkový ovládač skončil na zemi. So smiechom sa knemu opäť naklonila avtisla mu bozk na líce.


  „Kde je Ema?“ spýtala sa mamy. Tá len hodila rukou, prevrátila očami aprstom ukázala smerom hore kdetskej izbe.


  „Ty brďo, ty sa kam chystáš?“ zhodnotila situáciu, keď zbadala Eminu izbu zahádzanú hádam všetkými tričkami, sukňami ablúzkami, čo boli kedysi starostlivo uložené vskrini.


  „Som vkoncoch,“ vyhlásila rezignovane. „Ja si nemám čo obliecť,“ zúfalo rozhodila rukami.


  „Neblázni, veď to tu máš ako vbutiku.“ Poznala svoju sestru. Vedela, že čokoľvek jej navrhne, aby si obliekla, nebude dosť dobré, apreto sa ani nesnažila. „Idem si dať dolu kávu, dúfam, že do polnoci si niečo vyberieš.“ Odišla anechala ju bezradnú medzi tou haldou šatstva.


  Vychystali sa. Bolo desať. Posledný pohľad do veľkého zrkadla na vešiakovej stene, stojacej na chodbe. Brigita si rukami upravila prsia ačervenkasté tričko si stiahla viac na pás, aby tak vynikol jarok jej trojok. Popravila si sukňu vštýle midi, ktorá tesne obopínala boky aväčší rázporok dovoľoval štíhlym nohám, aby mohli urobiť krok. Pod plecia padajúce, nezbedné kučery sa snažila vytrestať, atak ich vplietla do postupne priberajúceho vrkoča. Ema si nechala svoje brčky voľne poskakovať. Vbielej blúzke, ktorá neskrývala čipky podprsenky avsukni, ktorá viac odhaľovala ako zahaľovala, si pretrela bledým leskom pery, našpúlila ich aspokojná svýzorom, čo jej ponúklo zrkadlo, zavelila: „Táák amôžeme vyraziť!“ Mama, sediaca vkresle sihlicami vrukách, ich nenápadne pozorovala cez otvorené dvere zobývačky. Usmievala sa. Vduchu si spomínala na časy, keď sa takto aj ona so svojimi tromi sestrami chystala na muziku.


  Kráčali pomaly aj napriek tomu, že ich veselá hudba netrpezlivo lákala. Amfiteáter bol len pár metrov od ich domu. Vdychovali príjemne sa ochladzujúci vzduch, ktorý vystriedal horúci letný deň. Ako prvé ich vítali štíhle topole. Lemovali celú ľavú stranu príjazdovej cesty avznešene sa ukláňali pod vánkom, ktorý sa pohrával sich listami. Pri vstupe do priestorov kultúrneho stánku ich zdravil párik mierne pripitých usporiadateľov. Už len luk akamizola, takí boli smiešni. Jeden znich nemotorne odtrhával vstupenky aten druhý zdvojice držal vrukách lístky od tomboly. Jeho široký úsmev odhalil zuby, ktoré im zase prezradili jeho jedálny lístok. Očami zúženými do štrbiny anabifľovaným spôsobom im vymenovával všetky „hodnotné ceny“, akeď nevidel žiadny záujem, hodil lístky na stôl, ťažko dopadol na stoličku ašupol do seba obsah plastového pohárika. „Áaaa,“ preglgol, „baby, aspoň okoštujte naše vínko. Je výborné.“


  „To iste, veď na to sme sem prišli,“ odpovedala mu chichotajúca sa Ema akývla rukou na kamošky, ktoré im obsadili miesto. Boli to všetko baby zdediny, sktorými sa poznali od detstva.


  „Ema, ty si tu zorganizovala riadnu stretávku po rokoch,“ usmiala sa, keď ich zbadala.


  „Ten Mišo má ale dievčiská... eeej bisťu, keby som bol mladší...“ predpovedal chlap so vstupenkami apodľa vzoru svojho kamaráta takmer na jeden hlt vyprázdnil obsah pohára. Priestor amfiku osvetľovali žltkastým svetlom neóny, okolo ktorých sa vrytmoch hudby preháňali všakovaké mušky, nočné motýle... akomáre. Kráčajúc si ho všimla. Stál pri jednom ztých dlhých stolov, ktoré pozostávali zdosiek pripevnených vodorovne na železnom podstavci. Jednou nohou sa špičkou topánky ležérne dotýkal drevenej lavičky. Sústredene niečo rozprával apomáhal si pritom rukami. Okolosediaci kamaráti sa tvárili, že ho chápavo počúvajú, ale počet prázdnych umelých pohárikov pred nimi hovoril oopaku. Jej oči sa na neho prilepili, vlastne najskôr sa prilepili na bledomodrý sveter, ktorý mu ležérne ležal na širokých pleciach. Modrá je jej obľúbená. Opálená pokožka asvalnaté, takmer stoosemdesiat centimetrové telo, bolo vkrásnom kontraste spriliehavým bielym tričkom. Ostatné detaily sa snažila zachytiť až zmiesta. Zámerne si sadla na kraj lavice, aby jej nič nebránilo vo výhľade. Plavé vlasy sa mu jemne vlnili azakrývali širší krk. Zjeho pohľadu sršala vášeň adivokosť. Uvedomila si, že sa vymykal ztoho davu „obyčajných“ dedinských chalanov...


  „Ty, čo na neho hľadíš ako sova?“ drgla ju Ema lakťom pod rebro aprevrátila do seba obsah „plasťáka“.


  Zostala zarazená zodhalenia, na čo zareagovali jej červenajúce sa uši.


  „Prosííím ťa, veď je to len Rasťo. Pozeráš, akoby si ho nevidela sto rokov,“ pokračovala.


  „Noo, myslím, že dobrý rok som ho určite nevidela,“ nervózne sa začala prehrabávať vkabelke. Scigaretou vruke sa cítila akosi istejšie, suverénnejšie.


  „Veď aj ja ho vídavam málo. Robí vČechách... adomov príde raz za čas. Kto si dá guláš?“ náhle zvrtla tému. Zrejme nevidela žiaden dôvod, prečo sa má aj naďalej oňom rozprávať. Mirka, Danka, Lenka, Lucia aRenáta, všetky sa svorne zhodli na tom, že po vínku im celkom vytrávilo. Mirka aLucia, na čele sEmou sa zdvihli aišli sa postaviť k bufetu do radu. Asi odesať minút sa každá opatrne vracala sdvoma taniermi rozvoniavajúceho gulášu. Ema sa otočila ešte po jednu porciu akošík schlebom. Miestni mládenci sa zase postarali oto, aby pikantnú dobrotu mali čím zapiť.


  „Ták aide sa tancovať,“ zavelila Ema, keď vínom zahasila plameň, čo jej zostal vústach po guláši. Všetky svorne, na jej povel, zdvihli zadky. Brigita narýchlo vytiahla zkabelky rúž, alen tak, naučenými ťahmi, doladila svoje pery kčervenkastému tričku.


  Sudové víno aživá „muzika“ rozihrali žilky vkaždom prítomnom tele. Počasie prialo tejto skvelej zábave. Skôr narodení vytvorili na parkete jednu skupinku amladšia generácia vytvorila chaotický kruh. Starší chceli tým mladším ukázať, ako to ešte vedia na parkete roztočiť, amladší sa na nich nenormálne bavili.


  Na chrbte pocítila jemný dotyk prstov. Aj napriek svojej krátkosti arýchlosti vnej však zanechal silný pocit.


  „Smiem prosiť?“ odvážny hlas sa knej snažil predrať cez duniace reproduktory.


  Za otáčajúcou hlavou sa pohlo celé telo. Nevedela, či to pozvanie patrilo jej alebo niektorému zdievčat, ktoré tancovali hneď vedľa. Pozeral na ňu. Skôr ako stihla niečo povedať, náruživý tanečník, viditeľne potúžený „sudovým“, do nej vrazil.


  „No, prepáč,“ chytila si rukou ústa, keď zbadala odtlačok svojho červeného rúžu na jeho bielom tričku.


  „To nič,“ usmial sa. „Tak smiem?“ Súhlasne prikývla. Rýchle tóny hudby sa zmenili na niečo pomalé, lepkavé. Doteraz nevie, či to tak zariadil on, alebo opäť osud... Hruď sa jej dvíhala, srdce búchalo. Ona, vždy taká ukecaná, suverénna, sebaistá, mala vtom momente ústa zalepené trémou. Nechala preto rozprávať svoje modré oči, alen nemo vdychovala jeho príjemnú, korenistú vôňu. Rytmy zrýchlili. Takmer prázdny parket sa opäť zaplnil.


  „Môžem ťa pozvať na pohárik vínka?“


  „Fúúú, budem rada,“ oblizla si suché pery. Chytil ju za ruku. Aj napriek mozoľnatej dlani bol jeho stisk jemný, nežný.


  


  „Bolo to také krásne,“ povzdychla si. Ešte aj teraz jej naskakuje husia koža, keď si predstaví, ako už tam, na zábave, pocítili ksebe túžbu. Aj po rokoch jej prebehne telom jemná triaška, keď si vybaví, ako sa im dotkli prsty... aneskôr pery...


  „Kam sa to všetko vytratilo? Čo sa stalo? Nemali sme sa brať tak skoro, ešte sme sa dobre nepoznali! Desať mesiacov bolo málo!“ začala si vyčítať. Chcela všetku vinu zvaliť na osud ana chémiu. „Je toto odplata za moje prehrešky zmladosti? Je toto ten kalich horkosti, ktorý mi osud teraz nadeľuje po riadnych dávkach?“ Tieto spomienky ju rozrušili natoľko, že opäť vstala zpostele ašuchotavým krokom sa presunula do kúpeľne. Vystrčila hlavu zmalého okna. Modrá neónka na ňu opäť zažmurkala, aoznámila jej, že búrkoví bratia sa už vyšantili. Okolité ticho rušili posledné kvapky dopadajúce znočnej oblohy aobčasný šplechotavý zvuk kolies. Hruď sa dvíhala aklesala od vyfukujúceho dymu. Oči sa pozerali do tmy amyšlienka na roky mladosti sa jej opäť usadila vhlave.


  Jej sladkých devätnásť atúžba po samostatnosti boli takými silnými esenciami, že po niekoľkohodinových vysvetľovaniach, zvažovaniach aprehováraniach si sfinančnou podporou rodičov kúpila jednoizbový byt vmeste. Mala šťastie, kolega zpráce sa ženil aponúkal na predaj jednoizbový byt... Upútal ju svojou polohou avýhľadom. Na prvý pohľad si ho zamilovala. Nový domov bol neraz svedkom búrlivo prežitých nočných dobrodružstiev. Po vášňou naplnených nociach často premýšľala otom, či aj ona raz bude jednou ztých vzorných manželiek, či bude vychovávať niekoľko detí, padať večer od únavy dole nosom atakto unavená bude ešte musieť byť zdrojom rozkoše pre svojho, možno už ani nemilovaného manžela. Vtedy to bola pre ňu otvorená, nepopísaná kniha.


  Mala všetko: prácu, byt, pôvab, zvodný pohľad, bola štíhla bruneta sveľkými modrými očami aplnými perami. Stala sa znej zvodkyňa, očarujúca koketa avyzývavá žena. Bola neodolateľná, muži jej padali knohám. Koketná arozmarná, sebecká aľahostajná, plná pohŕdania, skazená abezstarostná, vzbudzovala vždy možné nádeje. Často si pred zrkadlom vEvinom rúchu trénovala chvenie, vzdychanie arôzne pózy. Svoje zbrane vždy testovala na beznádejne zaľúbených, po sexe túžiacich samcoch. Bavilo ju mučiť ich svojou odmietavosťou apohŕdaním. Nie, nie, nebola pobehlica! Užívala si život plným priehrštím...


  „Čoooooo?“ zatiahla Ema zdesene, keď jej sestra povedala, že sa stretáva sRasťom. „Ato aakko tu? Uteba?“ koktala.


  „Kde asi...,“ Brigita si vzala svoju obľúbenú šálku skávou apresunula sa kbalkónu. Odhrnula snehobielu záclonu siahajúcu až kzemi adokorán otvorila dvere. Sadla si na malý stolček asiahla po cigaretách, ležiacich na obrátenom vedre, ktoré jej slúžilo ako stolík. Ema ju nasledovala. Sadla si na prahovú dosku medzi balkónové dvere. Brigita videla vjej očiach nekonečné otázniky azdesenie, no nekomentovala to, spokojne si uchlipla zkávy alabužnícky si potiahla zcigarety. Ema nevydržala ten jej pokoj: „Ja som ztoho hotová, Brigit. Taká pekná, sebavedomá, samostatná, adovolím si povedať, že aj inteligentná... aona si na krk uviaže Rasťa...“


  „Áno fajn, pekná, sebavedomá,“ uškrnula sa, „ale to ešte neznamená, že som odsúdená byť sama. Tie známosti doteraz... hm...,“ vyfúkla, „všetci si mysleli, že ja som typ stvorený pre život singl, všetci sa ma báli, chápeš? Všetci sa báli tej samostatnosti, múdrosti, krásy, akoby neverili, že aj ja viem byť vernou, milujúcou, starostlivou manželkou amatkou. On je iný...“


  „Ale Rasťooo? Avčooom?“ zaborila si hystericky prsty do vlasov. „Ty ho nepoznáš, nepoznáš jeho pravú tvár. Nič dobré sa oňom nehovorí... teda pracant to je... ale so vzťahmi... aje to egoista, veľký egoista, jedináčik... Zabudla si? Jeho otec bol alkoholik avieš, ako sa hovorí, že dieťa kopíruje to, čo vidí. No, nech ťa pánbošinko ochraňuje... Porozprávaj sa sjeho mamou, tá by mohla písať knihu.“


  „Reči sa hovoria achlieb sa je!“ pretrhla niť negatív, ktorými ju začala Ema zavaľovať. „Mýliš sa! On jediný sa pozerá pod povrch. On jediný sa zaujíma aj omoju dušu, anielen omoje telo. Pochop, je to chlap, na ktorého keď sa pozriem, sktorým keď sa zhováram, milujem, poviem si.... ďakujem ti, osud, že si ma sním spojil.“


  „Si slepá, Brigit! Pamätaj si, že som...“


  „Prestaň!“ skočila jej do reči, „neboj, všetko je okej...“ Ema len neveriacky pokrútila hlavou arezignovane mykla plecami. Od tej doby vzťah Rasťa ajej sestry nikdy nekomentovala.


  


  Zapálila si druhú cigaretu, raz si potiahla, odložila ju do popolníka azažala. Nie príliš ostré svetlo jej vzrkadle ukázalo to, čo ztej mladej, veselej, krásnej ženy zostalo. Trpko sa usmiala. „Áno, Emka, všetko je okej,“ zopakovala repliku spred niekoľkých rokov. Brigite pripadalo, akoby sa pozerala na nejakú úplne cudziu osobu. Tmavé kruhy pod očami jej pripomenuli, že už niekoľko nocí sa poriadne nevyspala. Presunula sa na chodbu, lúč svetla ju nasledoval. Obzerala sa vdlhom zrkadle osadenom vdrevenom vyrezávanom ráme. Bol to svadobný dar od Emy. „Hm, možno tým chcela niečo naznačiť. Možno chcela, aby som sa videla, ako budem po rokoch života sRasťom vyzerať aspomenula si pri tom na ňu, alebo aby som sa zbadala?“ kútik úst sa škodoradostne nadvihol, chcel sa vysmievať alebo ľutovať osobu, čo videl?


  Neustále nervové vypätie astres si kompenzovala vyjedaním chladničky. Po tých „ťažkých nociach,“ keď musela často čeliť jeho urážkam, výsmechu asem-tam nejakej „facke“ či kopancu sa vždy, keď on už konečne zaspal, postavila ku chladničke apažravo do seba pchala piate cez deviate. To ju trochu upokojilo, čo na tom, že kilá išli hore. Tuk ju chránil pred nervovým zrútením. Amalo to ešte jednu výhodu. Tým, že sa zaguľatila, zväčšili sa jej prsia, ktoré úspešne odťahovali pohľady od jej vytŕčajúceho brucha. Niekoľko ľudí síce povedalo, že tých „pár“ kilogramov navyše jej pristane, on jej však nadával do všelijakých tlstých kráv aburgýň. Ale ona vedela, že keby prestala jesť, jej nervy by to nevydržali. Na fitko aani salóny krásy nemala dostatok peňazí. Synovia si žiadali svoje aona, na úkor seba, sa snažila hľadieť predovšetkým na nich. Bola vnímavá, preto jej neunikli ani pohľady, ktoré sa so štipkou opovrhnutia či odsúdenia pýtali, ako sa tak môže zanedbávať, nekupovať si nové veci na seba, nechodiť ku kaderníčke, mať ohryzené nechty, nevedieť, čo je dovolenka.... „Nie, veď predsa na dovolenke sme boli... spolu trikrát... keď boli chalani ešte menší,“ hovorila tým posmešným pohľadom. Ale teraz to už neriešila. Za pätnásť rokov spolužitia sRasťom sa všetko jej sebavedomie, ideály rozplynuli nevedno kam. Realita bola voči nej krutá. Vždy, keď sa zobúdzala pri tom alkoholom nasiaknutom dychu, cítila sa odkopnutá, nechcená anikým neľúbená, skrátka ako handra, do ktorej si jednoducho utrieš špinavé ruky či topánky od blata. „Ach,“ povzdychla si, ohorok vkúpeľni sa poslušne zaradil ktej halde vpopolníku, „možno príde až ráno aja si ešte hodinku - dve pospím.“ Torzo, čakajúce na príchod svojho manžela sa známym šuchotavým pohybom presunulo zkúpeľne až kposteli, skrútilo sa do klbka, paplón si stiahlo až na uši apokúšalo sa zaspať. „Ešte aspoň hodinku,“ zašeptala.


  


  Prebudila sa na buchot, ktorý však tentoraz neprichádzal zulice. Bolo to trieskanie na dvere ich dvojizbového bytu na prízemí. Trvalo jej pár sekúnd, kým pochopila, čo sa deje.


  Nestihla ani vyskočiť zpostele ado izby, kde spala, sa vrútil niekto, kto sa ešte pred niekoľkými hodinami aspoň podobal na človeka. Pohľad na neho vzbudzoval nepríjemný pocit blížiacej sa katastrofy.


  „Čo neotváraš, suka? Vieš koľko som stál pri dverách?“ rozohnal sa adrobné, ktoré držal vruke, hodil do nej. Našťastie netrafil. Najrýchlejšie ako vedela, sa postavila, pre prípad, že by na ňu zaútočil. Vedela, že ubrániť sa útočníkovi ležiac na posteli je takmer nemožné.


  „Nehulákaj!“ povedala mu polohlasne. „Sú tri ráno. Decká spia.“


  Bol totálne naliaty ajej sa zdalo, že ani nevie, kde vlastne je. Tie jeho vyvalené oči na ňu nepríčetne hľadeli. Bolo jej jasné, že čokoľvek mu vtakomto stave bude hovoriť, je zbytočné, pretože si vôbec, ale vôbec nič nebude pamätať. Jasné jej bolo aj to, že pokojná noc sa práve skončila.


  „Ti takú najebem, ty špina!“ snažil sa zaútočiť, no zaúradovala zemská príťažlivosť acelou svojou váhou sa zrútil na koberec. „Áááu!“ zreval, „čo si to spravila?!!“ osopil sa na ňu. Poťukala si dlaňou po čele. To ho ešte viac rozzúrilo, chcel sa čo najobratnejšie postaviť azopakovať svoj útok. Chytila mu ruky asnažila sa ho upokojiť.


  On sa však nechcel nechať uchlácholiť. „Nechytaj sa ma, špina! Pusti ma!“ reval.


  „Buď ticho! Zobudíš deti!“ opätovne sa snažila utíšiť ho. „Netrápi ťa, že ochvíľu budú vstávať do školy? Vôbec ti na nich nezáleží?“


  „Čo hovoríš? Tebe drbe? Mne nezáleží? Chalani sú moje lásky.“ Medzitým, ako trošku ochladol, pokúšala sa ho, tak ako obvykle, vyzuť avyzliecť. Odrazu mu opäť preplo aako ho vyzliekala, znovu na ňu zaútočil. Nestihla sa uhnúť, atak jej uštedril ranu opakom dlane. Cítila, ako jej teplá tekutina steká zúst po tvári...


  „Náá, tu máš!“ bolo to posledné, čo zo seba dostal azvalený na koberci začal opár minúť hlasito chrápať. Chytala kvapky do dlaní aponáhľala sa do kúpeľne. Odtrhla chumáč vaty, namočila ho do studenej vody azačala bojovať svytekajúcou krvou. Dívala sa na seba do zrkadla, nadvihla si peru. Zvnútornej strany ľavého kútika na ňu zízala asi polcentimetrová trhlina, vrchná pera sa začala pomaličky dvíhať ako cesto po prášku do pečiva... „Môj vzhľad bude zas raz úžasný,“ vzdychla si so slzami na krajíčku. Najviac ju trápilo, že zmena veľkosti jej pier určite neunikne deťom. Vybrala zmrazničky farebné guľôčky, čo dokážu príjemne ochladiť teplý nápoj, hodila ich do mikroténového vrecka apriložila si ho na peru. Ak to bude príliš vidno, do práce si už niečo vymyslí... bláznila sa schalanmi, šteklila ich... aako sa tak rehotali azvíjali... schytala to kolenom do pery... „Aaach...“


  Koniec ukážky


  


  Plnú verziu e-knihy si môžete zakúpiť v internetovom kníhkupectve Martinus.sk na adrese:


  


  http://www.martinus.sk/?uItem=104112

